ผู้กล้าซึนซ่าส์กับจอมมารสู้ชีวิต!

ผู้กล้าซึนซ่าส์กับจอมมารสู้ชีวิต!  เป็นไลต์โนเวลญี่ปุ่น แต่งโดยซาโตชิ วางาฮาระ และวาดภาพประกอบโดยโอนิกุ (029) โดยวางจำหน่ายระหว่างปี พ.ศ. 2554 จนถึงวันที่ ปัจจุบัน ในเครือ " ASCII Media Works" ส่วนมังงะ วาดโดย Akio Hīragi และอนิเมะโดย White Fox โดยอนิเมะฉายระหว่างวันที่ 4 กรกฎาคม ถึง 27 กันยายน พ.ศ. 2556 ของไทยลิขสิทธิ์โดยโรสมีเดีย (แปลโดย : ทินรัตน์ คงฤทัยชัย) อนิเมะฤดูกาลที่ 2 ผลิตโดยสตูดิโอ 3Hz กำกับโดยไดซูเกะ สึกูชิ มีกำหนดออกอากาศในเดือนกรกฎาคม พ.ศ. 2565
เนื้อเรื่อง.
อีกเพียงก้าวเดียวเท่านั้นจอมมารซาตานก็จะครอบครองโลกได้อยู่แล้วเชียว แต่เขากลับโดนผู้กล้าโค่นลงเสียก่อน จอมมารจึงต้องกระเสือกกระสนหนีไปยังโลกต่างมิติและมาลงเอยที่เมืองซาซาสึกะ จังหวัดโตเกียว ประเทศญี่ปุ่น เรื่องที่จอมมารคิดจะทำตอนอยู่ญี่ปุ่นก็คือ "การครอบครองโลก"!!! ซะเมื่อไหร่กันล่ะ คือการทำงานพิเศษในร้านเฟรนชายส์ของร้านอาหารฟาสต์ฟู้ดชื่อดังหน้าสถานีเพื่อเก็บเงินเป็นค่าครองชีพต่างหากล่ะ หรือพูดง่ายๆ ก็คือเริ่มชีวิตแบบฟรีเตอร์นั่นเอง! แถมตอนนี้ ผู้กล้าเอมิเลียที่ไล่ตามจอมมารทะลุมิติมาก็ยังต้องมาทำงานเป็นโอเปอเรเตอร์ ต่อสู้กับสภาพเศรษฐกิจของญี่ปุ่นอีกต่างหาก สองคนนั่นต้องมาเจอกันอีกครั้งที่ญี่ปุ่นแล้วคง!? เรื่องราวแฟนตาซีแบบบ้านๆ ของจอมมารที่ใช้ชีวิตแบบฟรีเตอร์ ทำงานจนเหงื่อหยดติ๋งๆ มีอพาร์ทเมนท์ห้องเดียวขนาด 6 เสื่อเป็นปราสาทจอมมารชั่วคราวก็เปิดฉากขึ้น ผลงานที่ได้รับรางวัลเหรียญเงินจากงานประกวดนวนิยายเด็งเกขิครั้งที่ 17 ปรากฏตัวแล้ว
 (; โรมาจิ: "Mao Sadao")
 จอมมารซาตานผู้แสนโหดเหี้ยมจากดินแดนเอนเตอีสลาอันศักดิ์สิทธิ์ ที่ชีวิตตกอับ กลายมาเป็นเด็กหนุ่มคนธรรมดาและต้องทำงานหาเลี้ยงตนเองและลูกน้อง เมื่อกลายเป็นมนุษย์แล้วเป็นคนเคารพกฎหมายและจริงจังกับการทำงานยิ่งกว่าสิ่งอื่นใด อีกทั้งงกสุดๆจนหลายคนพากันคิดแล้วคิดอีกว่าคนคนนี้คือจอมมารจริงหรือเปล่า
 (; โรมาจิ: "Yusa Emi") 
 ผู้กล้า ลูกครึ่งนางฟ้า เป็นมนุษย์เพียงคนเดียวที่มีพลังสามารถต่อกรกับจอมมารแห่งปีศาจได้ เมื่อสามารถเอาชนะจอมมารได้แล้วก็ได้ไล่ตามจอมมารข้ามประตูมิติ(เกท)มาที่ญี่ปุ่นและกลายเป็นสาวคอลเซ็นเตอร์ หลังจากที่ได้เจอกับจอมมารอีกครั้งก็มีเป้าหมายจะติดตามวิถีชีวิตของจอมมารเพื่อสอดส่องความเรียบร้อยให้แน่ใจว่าจอมมารจะไม่ทำเรื่องชั่ว
 (; โรมาจิ: "Sasaki Chiho") 
 เด็กสาวมัธยมปลายธรรมดาผู้แอบชอบและเคารพในตัวจอมมารในฐานะรุ่นพี่และพนักงานประจำมาก ถึงแม้เธอจะรู้ตัวจริงของจอมมารแล้วแต่ความรู้สึกที่มีให้แก่จอมมารก็ไม่ได้เปลี่ยนไป มักจะพยายามทำให้ทุกคนสนิทกันไว้และกันไม่ให้จอมมารมีความสัมพันธ์กับผู้หญิงอื่นเกินงาม
 (; โรมาจิ: "Ashiya Shirō") 
 1 ใน 4 ขุนพลปีศาจที่อยู่ข้างกายของจอมมารเสมอ มีความซื่อสัตย์ และจงรักภัคดีกับจอมมารยิ่งชีพ เคยถูกส่งไปประจำที่ทวีปตะวันออกจนกระทั่งกลับมาที่ทวีปกลางเพื่อต่อสู้กับผู้กล้า ได้เข้าเกทตามจอมมารมาจนถึงญี่ปุ่นและกลายมาเป็นพ่อบ้านแห่งปราสาทจอมมาร อาชิยะให้ความสำคัญกับการกลับไปยังเอนเต้ อิสล่าเสมอต่างกับมาโอ แต่ถึงอย่างไรเขาก็เคารพในการตัดสินใจของผู้เป็นนายเสมอ แต่ก็มีบางครั้งที่ตัวเองเป็นฝ่ายเทศน์มาโอเรื่องการใช้เงินเสียเอง
 (; โรมาจิ: "Urushihara Hanzō") 
 1 ใน 4 ขุนพลปีศาจผู้เข้ารุกรานทวีปตะวันตกที่เป็นบ้านเกิดของผู้กล้าเอมิเลีย เป็นขุนพลปีศาจตนแรกถูกเอมิเลียปราบลงไปแต่ก็กลับมาปรากฏตัวอีกครั้งที่ญี่ปุ่นในฐานะศัตรู ปัจจุบันกลายเป็นนีทที่ชอบหมกตัวอยู่แต่ในห้องที่ปราสาทจอมมาร มีความสามารถด้านเทคโนโลยีในระดับหนึ่ง แต่วุฒิภาวะในร่างมนุษย์นั้นไม่ต่างกับเด็กวัยรุ่น
 (; โรมาจิ: "Kamazuki Suzuno") 
 พนักงานไต่สวนตัวแทนที่ประชุมสภาโบสถ์ของอีกโลกหนึ่งที่ถูกส่งมาเพื่อตรวจสอบเรื่องของจอมมารและผู้กล้าเอมิเลีย และมีฉายาว่า ” Death Scythe Bell” ภายหลังกลายเป็นเพื่อนบ้านของมาโอที่คอยช่วยเหลือเรื่องค่าใช้จ่าย ทีเงินเยอะถึงขนาดสามารถซื้อมอเตอร์ไซค์มาพร้อมกันสองคันสบายๆอีกทั้งยังออกเงินค่าอุปกรณ์ตั้งแค้มป์เกือบทั้งหมดได้อีกด้วย
 (; โรมาจิ: "Arasu Ramusu") 
 เด็กหญิงที่เกิดมาจากผลึกเซฟิร่าเยซอดจากต้นไม้แห่งชีวิตที่เอนเต้ อิสล่าซึ่งแม่ของเอมิเลียให้ซาตานไว้ตั้งแต่ยังเด็ก เรียกจอมมารว่าพ่อ เรียกผู้กล้าว่าแม่ ณ ขณะนี้ได้รวมร่างกับดาบศักดิสิทธิของเอมิและตัวเอมิเอง
เรื่องย่อ.
ผู้กล้าซึนซ่าส์กับจอมมารสู้ชีวิต! 1.
อีกเพียงก้าวเดียวเท่านั้นจอมมารซาตานก็จะครอบครองโลกได้อยู่แล้วเชียว แต่เขากลับโดนผู้กล้าโค่นลงเสียก่อน จอมมารจึงต้องกระเสือกกระสนหนีไปยังโลกต่างมิติและมาลงเอยที่เมืองซาซาสึกะ จังหวัดโตเกียว ประเทศญี่ปุ่น เรื่องที่จอมมารคิดจะทำตอนอยู่ญี่ปุ่นก็คือ "การครอบครองโลก"!!! ซะเมื่อไหร่กันล่ะ คือการทำงานพิเศษในร้านเฟรนชายส์ของร้านอาหารฟาสต์ฟู้ดชื่อดังหน้าสถานีเพื่อเก็บเงินเป็นค่าครองชีพต่างหากล่ะ หรือพูดง่ายๆ ก็คือเริ่มชีวิตแบบฟรีเตอร์นั่นเอง! แถมตอนนี้ ผู้กล้าเอมิเลียที่ไล่ตามจอมมารทะลุมิติมาก็ยังต้องมาทำงานเป็นโอเปอเรเตอร์ ต่อสู้กับสภาพเศรษฐกิจของญี่ปุ่นอีกต่างหาก สองคนนั่นต้องมาเจอกันอีกครั้งที่ญี่ปุ่นแล้วคง!? เรื่องราวแฟนตาซีแบบบ้านๆ ของจอมมารที่ใช้ชีวิตแบบฟรีเตอร์ ทำงานจนเหงื่อหยดติ๋งๆ มีอพาร์ทเมนท์ห้องเดียวขนาด 6 เสื่อเป็นปราสาทจอมมารชั่วคราวก็เปิดฉากขึ้น